钦定古今图书集成/理学汇编/学行典/第193卷 > 刘谨
## 钦定古今图书集成/理学汇编/学行典/第193卷 > 刘谨

按《明外史孝义传》：“刘谨，浙江山阴人。洪武初，父坐法
戍云南。谨方六岁，问家人云南何在？家人以西南指
之，辄朝夕向之拜。年十四，矍然曰：‘云南虽万里，天下
岂有无父之子哉’！遂治装。时滇境初复，道路艰险，家
人力阻之，不听。阅六月，抵其地，艰苦万状，遇父于逆
旅，相持号恸。俄父患疯痹，谨告官乞以身代。国法，戍
边者必年十六以上，嫡长男始许代。”时谨未成丁，而
伯兄谦先以督运死京师，于是归家携兄子以往。而
兄子亦弱未能自立，乃复归，悉鬻其产，𢌿兄子，始获奉其父以还。既还，家益贫，谨力营甘旨以养，人称其
孝。